སྤྲོས་མེད་རྒྱུན་གྱི་ཉམས་ལེན་
ཀུ་སཱ་ལིའི་བདུད་རྩི་
བཞུགས་སོ།།

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

༈ ན་མོ་གུ་རུ་བཛྲ་དྷ་རཱ་ཡ།
སྒྲུབ་བརྒྱུད་རིན་པོ་ཆེའི་ཟབ་ཆོས་ཕྱག་རྒྱ་ཆེན་པོའི་མན་ངག་ཉམས་སུ་ལེན་བདག་གིས།
སྔོན་འགྲོའི་རིམ་པ་རྣམས་ཚིག་ཉུང་ངུས་རྒྱུན་ཁྱེར་བྱ་བ་འདོད་ན།
ཐོག་མར་ཐུན་མོང་སྔོན་འགྲོ་བཞི་གསལ་འདེབས་བ་ནི།
དལ་འབྱོར་རིན་ཆེན་རྙེད་དཀའ་འཇིག་པར་སླ།།
སྣོད་བཅུད་མི་རྟག་བདག་ཀྱང་མྱུར་དུ་འཆི།།
དཀར་ནག་ལས་འབྲས་བསླུ་མེད་རང་ལ་སྨིན།།
འཁོར་བའི་གནས་ན་བདེ་བ་ནམ་ཡང་ནེ
དེ་བས་དམ་ཆོས་ཚུལ་བཞིན་བསྒྲུབ་པར་བྱ།།
ཐུན་མོང་མིན་བའི་སྔོན་འགྲོ་བཞི་ལས། དང་པོ་སྐྱབས་འགྲོ་སེམས་བསྐྱེད་ནི།
མདུན་དུ་མཚོ་དབུས་ལྗོན་ཤིང་ཡལ་ག་ལྔ།།
དབུས་སུ་རྩ་བའི་བླ་མ་རྡོ་རྗེ་འཆང༌།།
མདུན་ནས་གཡས་བསྐོར་ཡི་དམ་དཀོན་མཆོག་གསུམ།
བར་མཚམས་ཆོས་སྐྱོང་རིགས་མཐུན་འཁོར་བཅས་མདུན།།
334

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

འགྲོ་ཀུན་སྒོ་གསུམ་གུས་པས་འཁོད་པར་གྱུར།།
བདག་སོགས་མཁའ་མཉམ་སེམས་ཅན་ཀུན།།
དུས་འདི་ནས་བཟུང་བྱང་ཆུབ་བར།།
དུས་གསུམ་གཤེགས་པའི་རྒྱན་འཁོར་ལྔ།།
གཅིག་བསྡུས་ཆོས་ཕུང་བརྒྱད་ཁྲི་དང༌།།
བཞི་སྟོང་འབྱུང་གནས་འཕགས་པ་ཡི།།
དགེ་འདུན་བདག་ཉིད་རྩ་བརྒྱུད་ཀྱི།།
བླ་མ་རྣམས་ལ་སྐྱབས་སུ་མཆི།།
སངས་རྒྱས་ཆོས་དང་དགེ་འདུན་ལ།།
རྟག་ཏུ་བདག་ནི་སྐྱབས་སུ་མཆི།།
མཁའ་འགྲོ་ཆོས་སྐྱོང་ཡེ་ཤེས་ཀྱི།།
སྤྱན་ལྡན་རྣམས་ལ་སྐྱབས་སུ་མཆི།།
ལན་གསུམ་བདུན་ཡན་གང་ནུས་བརྗོད།
ཕྱོགས་བཅུ་དུས་གསུམ་བཞུགས་པ་ཡི།།
སངས་རྒྱས་བྱང་ཆུབ་སེམས་དཔའ་དང༌།།
བཅོམ་ལྡན་རྡོ་རྗེ་འཛིན་དབང་པོ།།
རྡོ་རྗེ་སློབ་དཔོན་དགོངས་སུ་གསོལ།།
335

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཇི་ལྟར་དུས་གསུམ་མགོན་པོ་རྣམས།།
སེམས་ཅན་རྣམས་ཀྱི་དོན་གྱི་ཕྱིར།།
བྱང་ཆུབ་མཆོག་ཏུ་ཐུགས་བསྐྱེད་ལྟར།།
དེ་བཞིན་བདག་གིས་སེམས་བསྐྱེད་དོ།།
ཇི་ལྟར་དུས་གསུམ་མགོན་པོ་རྣམས།།
བསོད་ནམས་ཡེ་ཤེས་བྱང་ཆུབ་ལམ།།
ཐབས་དང་ཤེས་རབ་གོམས་པས་བགྲོད།།
དེ་བཞིན་བདག་གིས་ལམ་བགྲོད་དོ།།
ཇི་ལྟར་དུས་གསུམ་མགོན་པོ་རྣམས།།
ཐམས་ཅད་མཁྱེན་པར་སངས་རྒྱས་ནས།།
མཁའ་མཉམ་སེམས་ཅན་དོན་མཛད་ལྟར།།
དེ་བཞིན་བདག་གིས་དོན་བགྱིའོ།།
མ་བརྒལ་བ་རྣམས་བསྒྲལ་བ་དང༌།།
མ་གྲོལ་པ་རྣམས་བདག་གིས་གྲོལ།།
དབུགས་མ་ཕྱུང་རྣམས་དབྱུགས་དབྱུང་ཞིང༌།།
འགྲོ་ཀུན་མྱ་ངན་འདས་ལ་འགོད།།
336

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

སྐྱབས་སེམསཚིགས་བཅད་འདི་རྣམས་ཤིན་ཏུ་བསྡུ་དགོས་ན། སངས་རྒྱས་ཆོས་ཚོགས་
ལན་ཁ་ཤས་བརྗོད་པས་ཆོག།
སེམས་ཅན་ཐམས་ཅད་བདེ་རྒྱུར་ལྡན།།
ཀ་བསྔལ་ཀུན་བྲལ་བདེ་ཚིམས་དགའ།།
རིས་མེད་ཀུན་ལ་བཏང་སྙོམས་ཤོག།
ཅེས་ཚད་མེད་བཞི་བསྒོམ། སྐྱབས་ཡུལ་འོད་ཞུ་རང་ཐིམ་བྱིན་བརླབས་གྱུར།
གཉིས་པས་རྡོར་སེམས་བསྒོམ་བཟླས་ནི།
སྤྱི་གཙུག་པད་ཟླར་བླ་མ་རྡོར་སེམས་དཀར།།
རྡོར་དྲིལ་ལོངས་སྐུའི་ཆས་ལྡན་ཕྱེད་སྐྱིལ་བཞུགས།།
ཐུགས་ཀར་ཟླ་སྟེང་ཧཱུྃ་ལས་ཡིག་བརྒྱས་བསྐོར།།
བླ་མ་རྡོ་རྗེ་སེམས་དཔའ་བདག་གཞན་གྱི།།
སྡིག་སྒྲིབ་ཉེས་ལྟུང་དག་པར་མཛད་དུ་གསོལ།།
གསོལ་བཏབ་བདུད་རྩིའི་རྒྱུན་བབས་སྡིག་སྒྲིབ་དང༌།།
ནད་གདོན་ཀུན་བཀྲུས་འོད་ཀྱི་རང་བཞིན་གྱུར།།
ཨོཾ་བཛྲ་ས་ཏྭ་ སོགས་ཡིག་བརྒྱ་དང་། ཨོཾ་བཛྲ་ས་ཏྭ་ཧཱུྃ། ཞེས་ཡང་སྙིང་ཡིག་དྲུག་ཀྱང་
ཅི་འགྲུབ་བཟླས་པའི་མཐར། མགོན་པོ་བདག་ནི་མི་ཤེས་ སོགས། བདག་སྐྱབས་མཆི།
རྡོ་རྗེ་སེམས་དཔའ་བདག་གི་དབུགས་དབྱུང་ནས།།
འོད་ཞུ་བདག་ལ་ཐིམ་པས་གཉིས་མེད་གྱུར།།
337

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

གསུམ་པ་མཎྜལ་ནི།
མདུན་མཁར་རིན་ཆེན་གཞལ་མེད་ཁང་གི་དབུས།།
དཀོན་མཆོག་རྩ་གསུམ་ཚོམ་བུའི་ཚུལ་དུ་གསལ།།
མཎྜལ་ཚོམ་བུ་སོ་བདུན་མ་དང་། ས་གཞི་སྤོས་ཆུས་བྱུགས་ བརྗོད་ལ་ཕུལ།
བསྡུ་ན།
རི་རབ་གླིང་བཞི་བྱེ་བ་ཕྲག་རྒྱ་མཚོར།།
ལྷ་མའི་དཔལ་འབྱོར་བསམ་མི་ཁྱབ་པས་བཀང༌།།
ཕྱོགས་བཅུའི་ཞིང་ན་མཆོད་འོས་ཅི་ཡོད་པ།།
གུས་པའི་བློ་ཡིས་བླངས་ནས་འབུལ་བར་བགྱི།།
ལྤགས་པའི་ས་གཞིར་རྒལ་ཚིགས་རི་ཡི་རྒྱལ།།
ཡན་ལག་གླིང་བཞི་ཙིཏྟ་ཡིད་བཞིན་ནོར།།
དབུ་མ་དཔག་བསམ་དོན་སྣོད་ཤ་ཁྲག་རུས།།
ཟག་མེད་བདེ་སྐྱེད་འདོད་ཡོན་སྤྲིན་གྱིས་མཆོད།།
རང་སེམས་འདོད་འབྱུང་ནོར་བུའི་རྒྱལ་པོ་ལས།།
ཀུན་བཟང་རྣམ་ཐར་མཆོད་པའི་སྤྲིན་ཆེན་པོ།།
ནམ་མཁའ་གང་བར་སྤྲོས་ཏེ་ཕུལ་བ་ཡིས།།
བར་ཆད་ཀུན་ཞི་ཚོགས་གཉིས་མྱུར་རྫོགས་ཤོག།
338

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

ཅེས་པ་ཕྱི་ནང་གསང་བའི་མཎྜལ་འབུལ། རྒྱས་བསྡུས་གང་གི་མཐར་ཡང་།
སྐུ་གསུམ་ཡོངས་རྫོགས་བླ་མའི་ཚོགས་རྣམས་ལ།།
ཕྱི་ནང་གསང་གསུམ་དེ་བཞིན་ཉིད་ཀྱིས་མཆོད།།
བདག་ལུས་ལོངས་སྤྱོད་སྣང་སྲིད་ཡོངས་བཞེས་ལ།།
བླ་མེད་མཆོག་གི་དངོས་གྲུབ་སྩལ་དུ་གསོལ།།
ཕྱག་རྒྱ་ཆེན་པོ་མཆོག་གི་དངོས་གྲུབ་སྩལ་དུ་གསོལ།།
ཚོགས་ཞིང་འོད་ཞུ་བདག་ཐིམ་དབྱེར་མེད་གྱུར།།
བཞི་པ་བླ་མའི་རྣལ་འབྱོར
ངང་ཉིད་རྣལ་འབྱོར་མར་གསལ་སྤྱི་བོ་རུ།
སེང་ཁྲི་པདྨ་ཉི་ཟླ་རྡོར་གདན་ལ།།
རྩ་བའི་བླ་མ་དཔལ་ལྡན་རྡོ་རྗེ་འཆང༌།།
དཀོན་མཆོག་རྩ་གསུམ་ཀུན་འདུས་སྐུ་རུ་གསལ།།
མོས་པས་ཡིད་ལ་བྱེད་པ་ལ་དེ་འདུལ་གྱི་སྣང་བརྙན་མངོན་དུ་འཆར་བའི་ངེས་ཤེས་དང་ལྡན་པས་
བསགས་སྦྱོང་བྱ་བ་ནི།
འོག་མིན་ཆོས་ཀྱི་དབྱིངས་ཀྱི་ཕོ་བྲང་ནས།།
དུས་གསུམ་སངས་རྒྱས་ཀུན་གྱི་ངོ་བོ་ཉིད།།
རང་སེམས་ཆོས་སྐུ་མངོན་སུམ་སྟོན་མཛད་པའི།།
དཔལ་ལྡན་བླ་མ་དམ་པ་ལ་ཕྱག་འཚལ་ལོ།།
339

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ལུས་དང་ལོངས་སྤྱོད་ཡིད་ཀྱིས་སྤྲུལ་པ་ཡིས།།
མཆོད་པ་ཀུན་གྱིས་མཆོད་ཅིང་བསྟོད་པར་བགྱི།།
སྔར་བྱས་སྡིག་པ་མ་ལུས་མཐོལ་ཞིང་བཤགས།།
སྡིག་པ་གཞན་ཡང་སླན་ཆད་མི་བགྱིད་དོ།།
འགྲོ་ཀུན་དགེ་བ་ཀུན་ལ་རྗེས་ཡི་རང༌།།
བྱང་ཆུབ་མཆོག་གི་རྒྱུར་ནི་བསྔོ་བར་བགྱི།།
མྱ་ངན་མི་འདའ་བཞུགས་པར་གསོལ་བ་འདེབས།།
ཐེག་མཆོག་བླ་མེད་ཆོས་འཁོར་བསྐོར་བར་བསྐུལ།།
བྱམས་དང་སྙིང་རྗེ་ཕྱོགས་མེད་འབྱོངས་པ་དང༌།།
དོན་དམ་ལྷན་ཅིག་སྐྱེས་པའི་ཡེ་ཤེས་དེ།།
རྒྱལ་བ་སྲས་བཅས་རྣམས་ཀྱིས་རྟོགས་པ་ལྟར།།
བདག་གིས་མངོན་སུམ་རྟོགས་པར་བྱིན་གྱིས་རློབས།།
གསོལ་འདེབས་རྒྱས་བསྡུས་གང་ལྕོགས་དང༌། ཁྱད་པར་རྡོ་རྗེ་འཆང་ཐུང་མ། མ་ནམ་བཞི་སྐོར་
སོགས་བྱ། མ་ལྕོགས་ན།
རྡོ་རྗེ་འཆང་ཆེན་ཏཻ་ལོ་ནཱ་རོ་དང༌།།
མར་པ་མི་ལ་དྭགས་པོ་དུས་མཁྱེན་སོགས།།
དོན་བརྒྱུད་ཀུན་འདུས་རྩ་བའི་བླ་མ་ལ།།
340

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

གསོལ་བ་འདེབས་སོ་ལྟན་སྐྱེས་ཡེ་ཤེས་སྩོལ།།
སྒོ་གསུམ་སྐུ་གསུམ་རྟོགས་པར་བྱིན་གྱིས་རློབས།།
ཞེས་དང༌།
བླ་མ་རིན་པོ་ཆེ་ལ་གསོལ་བ་འདེབས།།
བདག་འཛིན་བློ་ཡིས་ཐོངས་པར་བྱིན་གྱིས་རློབས།།
དགོས་མེད་རྒྱུད་ལ་སྐྱེ་བར་བྱིན་གྱིས་རློབས།།
ཆོས་མིན་རྣམ་རྟོག་འགགས་པར་བྱིན་གྱིས་རློབས།།
རང་སེམས་སྐྱེ་མེད་རྟོགས་པར་བྱིན་གྱིས་རློབས།།
འཁྲུལ་བ་རང་སར་ཞི་བར་བྱིན་གྱིས་རློབས།།
སྣང་སྲིད་ཆོས་སྐུར་འཆར་བ་བྱིན་གྱིས་རློབས།།
ཞེས་ཕུར་ཚུགས་སུ་གསོལ་བ་བཏབ་པའི་མཐར།
དཔལ་ལྡན་རྩ་བའི་བླ་མ་རིན་པོ་ཆེ།།
བདག་རྒྱུད་སྨིན་ཅིང་གྲོལ་བར་མཛད་དུ་གསོལ།།
བླ་མའི་དཔྲལ་བ་མགྲིན་པ་ཐུགས་ཀ་ནས།།
འོད་ཟེར་དཀར་དམར་མཐིང་གསུམ་རིམ་པར་འཕྲོས།།
བདག་གི་གནས་གསུམ་ལ་ཐིམ་ལུས་ངག་ཡིད།།
སྒྲིབ་དག་བུམ་གསང་ཤེར་ཡེའི་དབང་བསྐུར་ཐོབ།།
341

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

འབྲས་བུ་སྐུ་གསུམ་འགྲུབ་པའི་སྐལ་ལྡན་བྱས།།
གནས་གསུམ་འོད་ཟེར་ཅིག་ཅར་སྒོ་གསུམ་ལ།།
ཐིམ་པས་ཆ་མཉམ་སྒྲིབ་དག་ཚིག་དབང་ཐོབ།།
ངོ་བོ་ཉིད་སྐུ་འགྲུབ་པའི་ཉིད་སྐུ་སྐལ་ལྡན་གྱུར།།
མོས་གུས་ཤུགས་ཀྱིས་བླ་མ་འོད་དུ་ཞུ།།
རང་སེམས་དབྱེར་མེད་གཉུག་མ་ཆོས་སྐུའོ།།
ཞེས་མཉམ་པར་བཞག །རྗེས་ཐོབ་ཏུ་དགེ་བ་བསྔོ་ཞིང་སྣང་སྲིད་བླ་མའི་རོལ་པར་ལམ་དུ་ཁྱེར་བ་
ལ་བསླབ་བོ། །དེ་ནས་ཡིད་དམ་གྱི་བསྒོམ་བཟླས་བྱ་བར་འདོད་ན་བདེ་མཆོག་ལྟ་བུར་རང་གང་མོས་པས་བྱ་
ཆོག་ཅིང༌། དམིགས་བསལ་རྡོ་རྗེ་རྣལ་འབྱོར་མའི་བསྒོམ་བཟླས་བྱ་བའི་ཚེ། རྒྱུན་ཁྱེར་ལྟ་བུ་ལ་བསྡུས་པ་
ཉིད་སྟབས་བདེ་བས། གར་དབང་དྲུག་པས་མཛད་པ་ཉིད་འདིར་སྦྱར་བའམ། དེ་ལས་ཀྱང་བསྡུས་བར་
འདོད་ན། ཨོཾ་སྭ་བྷཱ་བ་ སོགས།
སྟོང་པའི་ངང་ལས་ཕྱི་སྣོད་ཆོས་འབྱུང་དབུས།།
ནང་བཅུད་རྣམ་དག་པདྨ་རོ་ཉི་ལ།།
རང་སེམས་ཧྲཱིཿཡིག་འོད་ཀྱིས་དོན་གཉིས་བྱས།།
ཚུར་འདུས་ཡོངས་གྱུར་རྡོ་རྗེ་རྣལ་འབྱོར་མ།།
དམར་གསལ་ཁྲོ་འཛུམ་ཕྱག་རྒྱ་དྲུག་གིས་སྤྲས།།
གྲི་གུག་ཕྱར་ཞིང་ཐོད་ཁྲག་ཐུགས་ཀར་འཛིན།།
342

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

མཆན་ཁུང་གཡོན་དུ་རྡོ་རྗེའི་ཁ་ཊཱཾ་བརྟེན།།
ཐོད་སྐམ་དབུ་བརྒྱན་ཐོད་རློན་དོ་ཤལ་འཕྱང༌།།
ཡེ་ཤེས་མེ་དབུས་བརྐྱང་བསྐུམ་གར་གྱིས་རོལ།།
སྐུ་ཡི་ནང་དུ་རྩ་གསུམ་འཁོར་ལོ་བཞིའི།།
ལྟེ་བར་རྡོ་རྗེ་རིན་ཆེན་པདྨ་ལས།།
མཁའ་འགྲོ་དཀར་སེར་དམར་ལྗང་རང་འདྲའི་འཁོར།།
རྩ་འདབ་གྲངས་མཉམ་ཐུགས་སྲོག་རིགས་བཞི་ལྡན།།
རང་རྟགས་ཀྱིས་མཚན་གྲི་ཐོད་ཁ་ཊཱཾ་འཆང༌།
གསང་བར་ཆོས་འབྱུང་པདྨ་འདབ་བཞིའི་དབུས།།
ཧྲཱིཿལ་ཧ་རི་ནི་སས་བསྐོར་བ་ལས།།
འོད་འཕྲོས་ཨོ་རྒྱན་གནས་ནས་ཡེ་ཤེས་པ།།
སྤྱན་དྲངས་མདུན་གྱི་ནམ་མཁར་བཞུགས་པ་ཡི།།
སྐུ་གསུང་ཐུགས་ལས་ལྷ་སྔགས་བདུད་རྩིའི་རྒྱུན།།
བྱོན་ཏེ་རང་གི་གནས་གསུམ་ཐིམ་པ་ཡིས།།
བདེ་སྟོང་ནུས་མཐུ་ཡེ་ཤེས་མཆོག་ཏུ་སྐྱེས།།
ལྷ་རྣམས་རང་ཐིམ་གཉིས་སུ་མེད་པར་གྱུར།།
343

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

དོན་ཀུན་སྒྲུབ་བྱེད་འཁོར་ལོ་དང་སྤྲོ་བསྡུའི་དམིགས་པ་ལ་སེམསརྩེ་གཅིག་ཏུ་གཏད་ལ། ཨོཾ་བཛྲ་
བཻ་རོ་ཙ་ནཱི་ཡཻ་ཧ་རི་ནི་ས་ཧཱུྃ་ཧཱུྃ་ཕཊ་སྭཱ་ཧཱ། ཞེས་ཅི་ནུས་སུ་བཟླས་པའི་མཐར།
རྟེན་དང་བརྟེན་པ་ཕྱི་ནས་རིམ་པར་འདུས།།
ལྷ་སྣང་ས་བོན་ལ་ཐིམ་དེ་ཉིད་ཀྱང༌།
སྟོང་ཉིད་ངང་ལས་སླར་ཡང་ཟུང་འཇུག་སྐུས།།
ཡེ་ཤེས་རོལ་བའི་སྤྱོད་ལམ་བསྐྱང་བར་བྱ།།
དགེ་བ་འདི་ཡིས་མྱུར་དུ་བདག།
ཕྱག་རྒྱ་ཆེན་མོ་འགྲུབ་གྱུར་ཅིང༌།།
འགྲོ་བ་ སོགས་དང༌།
འདིས་མཚོན་དུས་གསུམ་བསགས་པའི་དགེ་བའི་མཐུས།།
ཆོས་རྣམས་ཀུན་གྱི་གནས་ལུགས་དེ་བཞིན་ཉིད།།
ཀུན་ཁྱབ་ཀུན་བྱེད་སྤྲོས་པ་ལས་འདས་པའི།།
ལྟ་བ་གཞི་ཡི་ཕྱག་ཆེན་རྟོགས་པར་ཤོག།
ཞེན་ལོག་མོས་གུས་བརྩོན་འགྲུས་མཐའ་རུ་ཕྱིན།།
སྒོམ་མེད་ཡེངས་མེད་བློ་བྲལ་གཉུག་མའི་ངང༌།།
ཞི་ལྷག་ཟུང་འཇུག་ཆོས་ཉིད་བདེན་པར་མཐོང༌།།
སྒོ་མང་ལམ་གྱི་ཕྱག་ཆེན་རྩལ་རྫོགས་ཤོག།
344

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

རང་བབ་ཤུགས་འབྱུང་སྤྱོད་པས་བོགས་དབྱུང་ནས།།
ནང་གི་ས་ལམ་རྩོལ་བ་མེད་པར་བགྲོད།།
རང་རིག་ཆོས་སྐུའི་རང་ཞལ་མངོན་དུ་གྱུར།།
འབྲས་བུ་མཐར་ཕྱིན་དོན་གཉིས་ལྷུན་གྲུབ་ཤོག།
ཅེས་པ་སྨོན་ལམ་དུ་བྱའོ།།
གསུང་ནན་ངོར་བགྱིས་པ་ལ། ཞེས་པ་འདིའང་རིམ་གཉིས་ཀྱི་རྣལ་འབྱོར་ལ་གནས་པ་སྒྲུབ་བླ་མ་ཀརྨ་བཀྲ་ཤིས་དགེ་ལེགས་ཀྱི་
བརྩོན་ཀརྨ་ཆོས་འཕེལ་གྱི་ཐུགས་བཞེད་དང་བསྟུན་ནས་བསྣོན
འཕྲི་ཅུང་ཟད་བགྱིས་པ་སྟེ། ཀརྨ་ངག་དབང་ཡོན་ཏན་རྒྱ་མཚོས་ཡང་ཁྲོད་ཀུན་བཟང་བདེ་གླིང་དུ་བྲིས་པ་
དགེ་ལེགས་འཕེལ། སརྦ་དཱ་མངྒ་ལཾ།
345

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

༈ དཔའ་བོའི་དབུ་ཞྭའི་བཤད་པ་མདོར་བསྡུས་ཡོད།
དེ་རིང་གི་སྐབས་སུ། འདིར་འདུས་པའི་དད་ལྡན་མཆོག་དམན་ཐམས་ཅད་
ཀྱི་སྙན་ལམ་དུ། རྗེ་རིག་པ་འཛིན་པ་ཡོངས་ཀྱི་རྒྱལ་པོ་དཔལ་ལྡན་དཔའ་བོའི་
དབང་ཕྱུག་མཆོག་གི་དབུ་ཞྭ་པདྨ